cyanic-selkie/wikianc huggingface dataset:
Антонио Неделковски
Животопис
На задната страница на дневникот, Тони ја преепеал „„Т'га за југ““, во „Т'га за Скопје“. Врз состојбата на војничињата во Вуковар извесна светлина фрла и размислата на Јованче од Припор, војнички другар на Тони. ''Додека војуваме, на фронтот немаме старешина со поголем чин од капетан. Беа тоа се млади луѓе. Кога падна Вуковар, од генерали и други високи офицери немаше човек каде се помоча. На еден ѕид во Вуковар некој беше напишал: Да живее Македонија - бисер балкански. Еден таков генерал нареди да не стрелаат сите Македончиња, ако графитот не го избришеме за пет минути.''
Еден ден по погребот на Тони, до неговото семејство стаса последното писмо, напишано на шест ливчиња тоалет - хартија. Писмото го објавивме тие денови. Денес, поради неговата стравотна порака, уште еднаш го пренесуваме:
"„Јас сум мамо, во Хрватска. Еве 27 дена. Не донесоа тука од Панчево. Требаше да си дојдам, но ми продолжија уште 60 дена. Јас сум веќе за нервно. Оваа војска стана веќе одвратна. Предавства насекаде. Ако има каков било начин, спасете ме одовде. Тато веќе не може да се издржи. Војна е, тато. Се гине. Не сакам тоа да пишувам, поради мама. Многу мои другари загинаа, незнаејќи зошто и за кого. За чиј интерес. Ако е можно, извадете ме од овој пекол. Ете, мамо, тоа е нашата војска. Ете до каде дојде. Најди, мамо, од докторот потпис и печат дека морам да си дојдам. Примете многу поздрав од Тони. Вашиот син кој не знае за кого војува. Без грижи, мамо, и немој да им кажувате на моето братче и сестриче, на Бобан и Таци. Тато, ако можеш направи нешто за твојот Тони! Многу поздрав, Тони.“"
- Антонио Неделковски во последното писмо, кое стасало ден по погребот.
Во конфликтите кои започнаа во СФРЈ загинаа над четириесетина македонски војници кои се најдоа во редовите на некогашната ЈНА.
Јаг (ТВ серија)
ЈАГ (американската воена кратенка за Judge Advocate General - Воен истражен судија) е серија, жанр авантура/драма, под продукција на Белисариус Продукција, во соработка со Парамаунт Телевизија (сега CBS телевизиско студио) и NBC‏‎ Продукција, само за првата сезона. Во почетокот смислена како комбинација на Топ Ган со Неколку добри луѓе, ЈАГ на почетокот беше емитувана на NBC‏‎ на 23 септември 1995, но емитувањето беше прекинато на 22 мај 1996 затоа што на списокот на гледаност беше 79-та, со една епизода неемитувана. Конкурентската телевизија CBS ја презема серијата за замена во средина од сезоната, и започна на 3 јануари 1997. Одлуката на CBS да ја емитува серијата резултираше со профит, како што се покажа со емитувањето на деветте последователни сезони и беше како отскочна даска за сериите NCIS и NCIS: Лос Анџелес. За 10 сезони беа емитувани вкупно 227 епизоди и серијата е изгледана во преку 100 земји.
Настапуваат
Дејвид Џејмс Елиот ја игра улогата на поручник/потполковник/полковник/капетан Хармон „Харм“ Раб Јуниор, воен адвокат.
Андреа Паркер ја игра улогата на поручник/полковник Кетлин Пајк, која ја напушти серијата после првите две епизоди каде беше партнер на поручник Раб, но потоа се врати како гостин во серијата дури трипати (два ати во првата и еднаш во шестата сезона).
Трејси Нидам ја игра улогата на поручник Мег Остин, партнер на Раб во остатокот од првата сезона и во архивски снимки во сезона три и сезона девет.
Кетрин Бел ја игра улогата на мајор/потполковник Сара Мекензи, партнерот на Раб до крајот на серијата.
'''Џон М. Џексон''' ја игра улогата на контраадмирал А.Џ. Чегвиден, воен истражен судија во морнарицата на САД, кој дојде како замена во средината на првата сезона и остана до крајот на деветтата сезона. Тој е поранешна ФОКА и командант на бомбардер пред да стане воен судија.
Други членови на екипата се потполковник Бад Робертс (кој го игра Патрик Лабиорто), прво офицер за јавни односи на носачот на авиони USS Сихок (CVN-65) потоа префрлен во ЈАГ и учи право во ноќно училиште а откако го положи тестот стана помлад воен истражен адвокат во ЈАГ. Додека е на задача на Сихок, ја запознава идната жена поручник Хариет Симс (Кери Тарнер), која потоа доаѓа во канцеларијата на ЈАГ како административна помош. Неспретноста на Бад, психичка и вербална и неговите штреберски интереси (фасциниран е од паранормалното и е експерт за комјутери) заедно со мајчинскиот инстинкт на неговата жена се постојан извор за комични сцени. Нивото на неговата неспретност се намалува во продолжение на серијата. Бад ја губи дената потколеница во Авганистан во последната епизода од седмата сезона, при херојски обид да спаси мало дете кое се игра на минско поле. Подоцна е награден за своето дело и се враќа на активна должност со протеза на ногата. А.Џ. Чегвиден води жестока борба со Бирото за персонал и Секретарот на морнарицата за задржување на Бад на активна должност откако Буперс сака да го отпушти од должност поради губење на нговата нога, во што и успева. Ненси Чемберс, сопруга на Дејвид Џејмс Елиот во приватниот живот, ја игра поручник Лорен Сингер. Сингер е опседната со тоа да напредува во кариерата, но по цена на тие околу неа. Честопати се судираше со останатите карактери во серијата. Во седмата сезона во епизодата „Вина“ Сингер ја повреди Хариет со тоа што ја искористи смртта на нејзиното бебе Сара за да го дискредтира нејзиното сведочење на суд. Во подоцнежна епизода Хариет и се одмаздува со тупаница. Сингер е убиена и Харм е осомничен за нејзино убиство, кое на крај се расчистува (овие две епизоди беа искористени за )
Продукција
Бродови Скоро сите епизоди во серијата вклучуваат сцени снимени на бродови кои навистина припаѓаат на воената морнарица на Соединетите Американски Држави. Брод кој најчесто беше користен е USS Форестал (CV-59) како носач за вежби во тоа време. Повеќето носачи од Нимиц класата исто така се појавуваат во неколку епизоди. USS Саратога (CV-60), USS Ентерпрајз (CVN-65) и USS Џон Ф. Кенеди (CV-67) се исто искористени во серијата.
Крај на серијата
Во 2005 Дејвид Џејмс Елиот најави дека ќе ја напушти серијата за да се посвети на други проекти откако продуцентите не му понудиле продолжување на договорот. Продуцентите размислуваа да ја сменат локацијата во серијата во морнарската база во Сан Диего и дури една епизода од десеттата сезона е снимена таму. Како и да е, CBS телевизија најави прекинување на серијата на 4 април 2005, после десет сезони. Последната епизода, се емитуваше а 29 април 2005, и Харм и Мек беа доделени со различни воени бази: Харм во Лондон, Мек во Сан Диего. Конечно се соочуваат со чувствата и одлучуваат да се земат. Епизодата завршува кога Бад ја фрла паричката на А.Џ. Чегвиден за да одлучат кој ќе ја напушти работата за да бидат заедно. Но, држејќи сè до традицијата на ЈАГ епизодата завршува без да се дознае резултатот.
NGC 2225
NGC 2225 — расеано ѕвездено јато во соѕвездието Еднорог, заведено во Новиот општ каталог на длабоконебесни тела.
Откривање
Објектот е откриен на 30 јануари 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2225 е од видот OCL. NGC 2225 има само една позната привидна димензија, која изнесува 40'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 26 м 37 с, а неговата деклинација, односно висината на лакот на тој агол, - 9° 38' 30".
Други поделби
Проучување на NGC 2225 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 272; додека во Каталогот на основни ѕвезди (GSC) е групиран под бројот 5368. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1506.
VoIP телефон
VoIP телефон е уред со помош на кој може телефонски да се разговара преку Интернет. VoIP телефонот користи одредени комуникациски протоколи за пренос на телефонскиот разговор преку интернет. VoIP всушност е начин на симулација на традиционалниот начин на разговор (Аналогни Аудио Сигнали) и негова симулација / адаптација за дигитален пренос преку Интернет.
Постојат повеќе начини како тоа може да се постигне.
2. Со помош на АТА (аналоген телефонски адаптер): овој уред служи за поврзување на постоечкиот аналоген телефонски апарат, компјутерот и интернет. На овој начин добиваме аналогно-дигитален претворач, при што тлефонот е подготвен за телефонски разговори со користење на VoIP технологијата.
3. Со помош на IP телефони: личат идентично како и нормалните телефони, со тоа што наместо да се поврзани на стандардна телефонска линија, тие се приклучени на соодветен насочувач преку RJ-45 Ethernet конектор. Во овој вид на телефони има вградено специјален софтвер којшто служи за телефонска комуникација.
Типични протоколи кои се користат во овие случаи се SIP и H.323, или специјално дизајнирани како во случајот на Skype.
Министер за култура на Македонија
Министер за култура на Македонија — прва позиција во хиерархијата на Министерството за култура на Македонија, која институција била основана во 1991 година. Прв министер бил Цветан Грозданов. Моментална министерка за култура е Ирена Стефоска.
Гроздобер
Гроздобер — еден од најважните чекори во процесот на производство на вино. Времето на берба се определува првенствено од зрелоста на грозјето, мерена преку нивото на шеќер, киселина и танини, при што винарите ја засноваат својата одлука да берат врз основа на видот на виното што сакаат да го произведуваат. Времето исто така влијае на распоредот на гроздоберот заради закани од топлина, дожд, град и слана кои можат да го оштетат грозјето и да доведат до разни болести на лозата. Покрај одредувањето на времето на бербата, винарите и сопствениците на лозови насади мора да одредат и дали ќе го берат рачно или машински. Сезоната на гроздобер обично паѓа помеѓу август и октомври на северната полутопка и февруари и април на јужната полутопка. Со различни климатски услови, различни сорти на грозје и стилови на вино, може да има гроздобер кој било месец од календарската година некаде во светот.
Сезона на гроздобер
Поголемиот дел од светските региони за производство на вино лежат помеѓу умерените географски широчини од 30° и 50° во двете полутопки. Гроздоберот во регионите кои лежат поблиску до екваторот обично е порано поради нивната потопла клима. На северната полутопка, лозјата во Кипар почнуваат да се берат веќе во јули. Во Калифорнија некои пенливи вински грозја се берат од крајот на јули до почетокот на август, малку незрели за  одржување на киселоста на виното. Поголемиот дел од бербата на северната полутопка се случува од крајот на август до почетокот на октомври, а некои доцни сорти вински грозја се берат во текот на есента. Во Германија, Австрија, Соединетите Американски Држави и Канада, леденото винско грозје може да се бере дури во јануари. Во јужната полутопка, бербата може да започне уште на 1 јануари во некои од потоплите климатски места во Нов Јужен Велс, Австралија. Поголемиот дел од бербата на јужната полутопка се случува помеѓу месеците февруари и април со некои ладни климатски локации како Централно Отаго, Нов Зеланд, кои го берат доцното винско грозје во јуни.
Неодамнешните климатски промени (особено глобалното затоплување) ја променија сезоната на гроздобер во некои земји; идните временски обрасци може да го надминат климатскиот праг во некои лозја каде што ќе биде тешко да се одржи сегашниот квалитет на виното, но тие исто така би можеле да турнат некои региони во пооптимални климатски режими за производство на грозје.
Зрелост
Низ историјата на виното, винарите ги користеле нивоата на шеќер и киселина на грозјето како водич за одредување на зрелоста. Раните винари го пробале грозјето за да ја измерат зрелоста. Современите винари користат рефрактометар за мерење на нивото на шеќер и °Brix или тестови за титрација (со помош на индикатор како што е фенолфталеин) за да ја одредат титрираната киселост во грозјето.
Машинска берба
Прашањето за користење на машинска берба наспроти традиционалниот рачен гроздобер е извор на расправии во винската индустрија. Машинското берење на грозјето е една од главните промени во многу лозови насади во последната третина од 20 век. За прв пат комерцијално воведена во 1960-тите, била усвоена во различни вински региони од различни економски, работнички и винарски причини. Во Австралија, намалената работна сила во винската индустрија ја направи употребата на механизирана работна сила речиси неопходна.
Механичкиот гроздоберец работи така што ја удира лозата со гумени стапчиња за да го истресе плодот на подвижна лента што го носи плодот во корпа. Како што се подобрува технологијата, механичките гроздоберци стануваат пософистицирани во разликувањето на гроздовите од кал, лисја и други делови. И покрај подобрувањето, многу гроздоберци сè уште имаат потешкотии да разликуваат зрело, здраво грозје и незрели или скапани гроздови кои потоа мора да се сортираат во фабриката за производство на вино. Друг недостаток е можното оштетување на лушпите од грозје што може да предизвика мацерација и боење на сокот што е непожелен при производството на бело и пенливо вино. Пукнатата кожа носи и ризик од оксидација и губење на некои од ароматичните квалитети на виното.
Една од придобивките од механичката берба е релативно ниската цена. Гроздоберецот може да работи 24 часа на ден и да бере 80-200 тони грозје, во споредба со 1-2 тони што може да ги собере искусен човек-гроздоберач. Во топли клими каде што е потребно брзо берење или берење во студени ноќи, механичката берба може многу да помогне за постигнување на овие цели.
Рачно берење
И покрај трошоците, некои винарии претпочитаат рачно берење грозје. Главната предност е знаењето и проникливоста на работникот да бере само здрави гроздови и понежното ракување со грозјето. Производството на некои десертни вина бара поединечни бобинки да се берат од гроздовите што може да се направи само со рака. Во областите на стрмен терен, како во Мозел, би било практично невозможно да се користи механички гроздоберец во лозјето. Во многу вински региони, сезонските работници се значителен состав на работната сила во време на гроздоберот, како и локалните студенти и работници кои патуваат. Карен Рос, претседател на Калифорниското здружение на винари, процени дека од 2007 година дури 70% од вработените во калифорниската винска индустрија се имигранти од Мексико.
Верлицер Винкел
Верлицер Винкел бил заедница на општини во округот Витенберг, во Саксонија-Анхалт, Германија. Се наоѓа на левиот брег на реката Елба, источно од Десау. Седиштето на заедницата на општини било во Ораниенбаум. Била распуштена во јануари 2011.
Заедницата на општини Верлицер Винкел се состои од следниве општини: (население за 2005 во заградите):
Северен Брег (округ во Гамбија)
Северниот Бреф (North Bank) е еден од шестте окрузи во Гамбија. Административен центар е Кереван.
Области
Средна Река е поделена на 6 области:
716
716 (Римски бројки) — престапна година според општоприфатениот календар. Тоа била 716 година од новата ера, 716. од првиот милениум, 16. од VIII век и седма од 710-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6224 и 6225 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5466 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4476 и 4477 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1469.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 716 година се протега во 3352 и 3353, додека според второто гледиште, годината трае во текот на 3412 и 3413 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1259. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 97 и 98 исламска година.
IC 776
IC 776 — галаксија во соѕвездието Голема Мечка, заведена во Новиот општ каталог на длабоконебесни тела.
Откривање
Објектот е откриен во јуни 1892 година од страна на Едвард Емерсон Барнард.
Податоци од набљудување
Според морфолошката класификација на галаксиите, IC 776 е од видот E0. Видливиот сјај со голо око изнесува 15,5 mag, а оној во рамките на интервалот од минималната до максималната честота 16,5 mag, додека површинскиот сјај изнесува 12,1 m/лм2. IC 776 има привидни димензии од 0,2' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 43 м 51,5 с, а неговата деклинација, односно висината на лакот на тој агол, +55° 38' 47"".
Други поделби
Проучување на IC 776 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2509480.
Баскервилски пес
Баскервилски пес (англиски: The Hound of the Baskervilles) — криминалистички роман од сер Артур Конан Дојл, издаван во списанието Стренд во 1901 и 1902. Случките се одвиваат во Дартмур во 1889. Во делото Шерлок Холмс и Д-р Вотсон ја истражуваат клетвата поврзана со Баскервилското куче.
Вдахновение
Главно вдахновение било мочуриштето Фокс Тор за пишување на романот. Имотот на Бскервил е или имотот на Хејфорд Хол или на Брук Менор, што и двете се во близина на Баскфестлија. Во ова дело повторно се појавува Шерлок Холмс со Д-р Вотсон. Конан Дојл ги вметнал повторно поради нивниот претходен успех.
Четири пријатели онлајн!
„Четири пријатели онлајн!“ (италијански: 4 amici online!) — книга за деца на италијанската писателка Каролина Каприја, илустрирана од Матео Пјана, објавена во 2011 година.
Содржина
Книгата се состои од 14 глави во кои се опишуваат животните случки на четири деца: Еуџенио, Марко Елизабета и Џанлука. Еуџениот не е омаилен во училиштето, Марко е здодевен, Елизабета е извештачена, а Џанлука е неподнослив мрморко. Во секојдневниот живот, тие четворица не се поднесуваат, а кога ќе се сретнат, настојуваат да се избегнат. Сепак, тие секојдневно комуницираат на интернет, каде секој од нив има свој прекар. Притоа, тие се помагаат и се советуваат.
Изданија на македонски јазик
Во 2015 година, книгата била објавена на македонски јазик од издавачката куќа Арс ламина - публикации, Либи, во рамките на едицијата „Бестселери за деца“. Преводот од италијански јазик го извршила Анета Симовска. Книгата, со димензии од 20 сантиметри, има 192 страници, а била испечатена во „Бранко Гапо - графичко производство“ во тираж од илјада примероци. Таа е каталогизирана во НУБ „Св. Климент Охридски“, Скопје и ја носи меѓународната ознака ISBN 978-608-247-271-3.
Кобилица (планински врв)
Кобилица — врв на Шар Планина. Висок е 2528 метри и се наоѓа во централниот дел на главниот шарпланински срт кој ја формира македонско-косовската граница. Позат е по својота остра пирамидална форма и карпестиот гребен Трескавец на западната страна од врвот.
Местоположба
Поврзан е со Црн Врв на североисток преку кобиличкиот премин (2.170 м), а на запад сртот продолжува кон карпестиот гребен на Трескавец, па потоа кон преминот Љубински уши и врвот Вртоп.
Изглед
Опишувајќи ги врвовите на Шар Планина во својата книга Материјали по изучувањето на Македонија, македонскиот револуционер Ѓорче Петров за Кобилица запишал дека е стрмен, совршено мазен правилен конус, до самиот врв покриен со зелени тревници. Изгледот на овој врв, иако опфаќа величествен планински поглед на предели и пејзажи, не е толку значителен како од врвот Љуботен, бидејќи го ограничуваат врвовите коишто го опкружуваат.
Кобилица во целина плени со својата убавина и правилна форма а кај планинарите влева и стравопочит со неговите остри и карпести страни. Го нарекуваат уште и Тетовски Матерхорн, како споредба со познатиот Матерхорн на Алпите. Се гледа од Тетово и од Призрен.
Искачување
Врвот е најпогоден да се искачува по планинарска високогорска патека од две страни, и тоа од источниот гребен, или од кобиличкиот премин. Северната и јужата страна на врвот се премогу стрми, а искачувањето од западната карпеста страна е можно само со алпинистичка опрема, во погодни временски услови. Исклучително опасно е искачување во зимски услови заради можноста од лавина или лизгање.
Миа Гот
Миа Џипси Мело да Силва Гот (родена 25 октомври 1993 година ) — англиска глумица и модел. Таа е позната по нејзината работа во тековната хорор-филмска франшиза <i id="mwEg">X</i> (2022–денес). Таа е внука на бразилската актерка Марија Гледис, Лусимар од Вале Тудо.
По краткиот стаж на манекенство како тинејџер, Гот го има своето деби во долгометражен филм во Нимфоман (2013). Таа продолжи да има споредни улоги во научно-фантастичниот трилер <i id="mwGQ">The Survivalist</i> (2015), научно-фантастичниот хорор <i id="mwGw">High Life</i> (2018), натприродниот хорор <i id="mwHQ">Suspiria</i> (2018) и романтичната комедија Ема (2020). Гот глумеше во слешер филмовите на Ти Вест X и Pearl (и двата во 2022 година), од кои таа исто така беше ко-сценарист. Нејзините изведби во филмовите и донесоа широко распространето критичко признание и неколку признанија.
Раниот живот
Гот е родена во болницата Гај во Лондон, Англија. Нејзината мајка е Бразилка, а нејзиниот татко е Канаѓанец, по потекло од Нова Шкотска. Нејзиниот дедо по мајка е еврејско-американскиот уметник Ли Јафе, а нејзината баба по мајка е бразилската актерка Марија Гледис.
Гот се преселила во Бразил кога имала неколку недели, бидејќи на нејзината мајка, која тогаш имала 20 години, и била потребна помош од семејството за да ја израсне. Тие се вратиле во Обединетото Кралство кога таа имала пет години и накратко се преселиле во родната Канада на нејзиниот татко кога имала десет години. Таму, таа посетувала девет училишта во една учебна година; Гот вели дека периодот кога се обиделе да живеат со нејзиниот татко бил многу тежок. Кога имала дванаесет години, таа и нејзината мајка се населиле во југоисточен Лондон, каде што учела во училиштето Сиденхам. Мајката на Гот ја одгледала во домаќинство со самохрани родители, работејќи како келнерка за да ги издржува.
Кариера
Кога Гот имала 14 години, таа била откриена на фестивалот за малолетници во Лондон од модната фотограферка Џема Бут, која ја потпишала со Storm Model Management. Таа потоа се појавила во реклами за Vogue и Miu Miu. Почнала да оди на аудиции за филмови на 16 години, а по завршувањето на шестата форма, ја освоила својата прва улога во Нимфоманката на Ларс фон Трир (2013), заедно со Шарлот Генсбург и Вилем Дефо во сегментот „Пиштолот“. Гот ја игра Софи Кембел во една епизода од криминалната драмска серија на Скај Атлантик Тунелот.
Во 2014 година, таа се појавува во музичкото видео на Future Unlimited за „Haunted Love“, во режија на Shia LaBeouf. Таа потоа се појавува во воведниот краток филм „ Страчка “ во режија на Стивен Финглтон со Мартин МекКен. Во 2015 година, Гот ја игра главната улога на Миља во пост-апокалиптичниот трилер The Survivalist во режија на Финглтон, проследено со улоги како Мег Ведерс во авантуристички-трилер филмот за катастрофа, Еверест (2015) во режија на Балтасар Кормакур, и Хана Хелмквист во една епизода од криминалната серија на БиБиСи Валандер.
Таа, исто така, се појавува во хорор филмот Лек за благосостојба (2016) во режија на Гор Вербински и има споредни улоги во римејкот на Лука Гвадањино на Suspiria (2018) и научно-фантастичниот мистериозен филм High Life (2018) во режија на Клер Денис. Гот се појавува во краткиот филм на Гвадањино The Staggering Girl (2019) и романтичната комедија од периодот на есен де Вајлд, филмот Ема (2020). Таа, исто така, глуми во акциониот драмски филм на Карен Синоре Мајдеј (2021) со Грејс Ван Патен и Џулиет Луис.
Гот глуми во slasher филмот на Ти Вест X, објавен во март 2022 година на критиката. Таа доби пофалби за нејзините улоги и како протагонистот Максин Минкс и антагонистот Перл, а Вест изјави: „Таа навистина добро ги разбира ликовите и ја разбра двојноста на Максин и Перл“. Таа исто така глуми во приквел филмот Бисер, кој го напиша заедно со Вест и почна да го снима веднаш по X. Филмот беше објавен во септември 2022 година на позитивни критики. Изведбата на Гот во филмот доби едногласна пофалба со Вилијамс Ерл, во парче за Variety, тврдејќи дека заслужува внимание од Оскарите.
Гот ќе ја продолжи улогата на Максин Минкс за продолжението MaXXXine. Таа следната ќе глуми во Бесконечниот базен на Брендон Кроненберг заедно со Александар Скарсгард.
Личен живот
Гот се запозна со американскиот актер Шија Лабеф додека глумеше во „ Нимфоман “ во 2012 година. На 10 октомври 2016 година, Гот и Лабоф се венчаа на церемонија во Лас Вегас со која раководеше имитатор на Елвис. Два дена подоцна, локален функционер тврдеше дека парот не бил законски во брак, но наместо тоа била извршена церемонија за обврзување. Подоцна истиот месец, Лабеф ја потврди нивната венчавка на шоуто на Елен Деџенерис. Во септември 2018 година, беше објавено дека парот се разделил и поднел барање за развод. Меѓутоа, во февруари 2022 година, беше објавено дека Гот е бремена со нивното прво дете. Тие имаат ќерка Изабел, родена во март 2022 година
Список на државни водачи во 722 година
Ова е список на државни водачи во 22 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Offline Area Network
Оffline area network (OAN) е компјутерска мрежа која поврзува компјутерски уреди кои се наоѓаат во близина, како на пример таблети, компјутери, преносни компјутери и други поврзани уреди на опслужувач на приватна локализирана мрежа дома, во канцеларија, на кампус или доверливи локации како што се лаборатории и владини згради. Исто како LAN и WAN, и OAN мрежната топологија може да користи ARCNET, токен ринг, етернет, усучени парици и безжична мрежа за да се изгради офлајн мрежата. Она што го разликува OAN од LAN и WAN е тоа што преносот на податоци надвор од локализираната „безбедна“ мрежа, поради безбедносни причини, не се извршува преку Интернет. Наместо тоа, преносот на податоци се извршува со користење на аналогни методи за пренос како што се: пошта, курир, сигурна испорака во сеф или други методи кои не користат интернет. Во една OAN мрежа, податоците се праќаат помеѓу разделени локации зачувани на тврди дискови (HDD) или SSD, магнетна лента или друг тип на медиум кој не користи интернет или на било кој начин користи пренесување на податоци преку класична мрежа.
Историја
Етернет е развиен во Xerox PARC во 1973–1975, и патентиран како. Во 1976 откако системот беше развиен во PARC, Роберт Меткалф и Дејвид Богс го напишаа научен трудот, "Етернет: Дистрибуирано пакетно преклопување за локални компјутерски мрежи"
ARCNET е развиен од страна на Datapoint Корпорацијата во 1976, а објавен во 1977. Првата комерцијална инсталација се случила во Њујорк во декември 1977, во банката Chase Manhattan.
Еволуција на стандардите
Развитокот на лични сметачи кои го користат CP/M оперативен систем во доцните 1970-ти и подоцна од 1981 година DOS-засновани системи, го зголемуваат бројот на компјутери кои можат да се најдат на една локација на десетина па и стотина. Првичната цел за вмрежување генерално била за да се споделат складови за податоците и печатачи, кои во тоа време биле многу скапи. Со многу ентузијазам, од 1983 и неколку следни години наваму, експертите на компјутерската индустрија ја прогласуваат наредната година за „година на LAN“.
Во пракса, концептот бил нарушен од опстојувањето на некомпатибилни физички нивоа и имплементаци на мрежните протоколи, како и многуте методи на делење на ресурси. Типично, секој продавач имал сопствен вид на мрежна картичка, кабелско поврзување, протокол и мрежен оперативен систем. Решението е пронајдено со доаѓањето на Novell NetWare кои обезбедиле непристрасна поддршка за десетина типови на картички и кабли (кои меѓусебно биле конкурени) и пософистициран оперативен систем од сите други конкуренти. Netware доминирал на LAN-бизнисот од почетокот сè до средината на 1990-тите кога Мајкрософт го претстави напредниот опслужувач Windows NT и Windows for Workgroups.
Од сите конкуренти на NetWare, Banyan Vines бил единствениот со споредливи технички предности, но никогаш не стекнал сигурна база. Мајкрософт и 3Com работеле заедно на создавање на едноставен мрежен оперативен систем кој ги оформил основите за 3+Share на 3Com, LAN Manager на Мајкрософт и LAN Server на IBM - но ниту еден од овие не бил значително успешен.
Во истиот период, компјутерските работни станици на Unix од продавачите како Sun Microsystems, Hewlett-Packard, Silicon Graphics, Intergraph, NeXT и Apollo користеле TCP/IP засновано вмрежување. Иако моментално овој дел од пазарот е значително намален, технологиите развиени во ова подрачје се’ уште се влијателни и значајни за Интернетот и во вмрежувањето&mdash на Линукс и Mac OS X. Исто така и TCP/IP протоколот речиси потполно ги замени IPX, AppleTalk, NBF и други протоколи засновани на раните компјутерски LAN мрежи.
Кабелско поврзување
Раното LAN кабелско поврзување отсекогаш било засновано на различни степени на коаксиален кабел. Сепак во имплементацијата на IBM-овиот токен ринг биле користени заштитени извртен пар кабли (twisted pair), а во 1984 StarLAN го покажа потенцијалот на едноставните „незаштитени“ извртен пар кабли со користење на Cat3 кабли&mdash, истите кабли кои се користат во телефонијата. Ова доведе до развој на 10Base-T (и неговите наследници) и структурирано каблирање кои се основа на комерцијалните LAN денес. Исто така и фибер-оптичкото кабелско поврзување е доста користено во комерцијалните апликации.
Поради тоа што ваквото поврзување не е секогаш возможно, во моментов најкористена технологија во станбените простори е безжичната мрежа Wi-Fi, бидејќи потребата од поставување на кабли е минимална, а е погодно за мобилни уреди.
Сулфонамид (хемија)
Во хемијата, сулфонамидот е функционална група: -S(=O)2-NH2, сулфонилна група прикачена на аминска група.
Органска синтеза
Сулфонамидите може да се подготват во лабораторија на повеќе начини. На пример, со реакција на сулфонил хлорид со амини во синтезата на сулфонил метиламид. Достапен извор на сулфонил хлорид е тозил хлорид.
Сулфинамиди
Сулфинамидите се (R(S=O)NHR) амиди на сулфинска киселина (R(S=O)OH). Хиралните сулфинамиди, како што се терт-бутансулфинамид, п-толуенсулфинамид и 2,4,6-триметилбензенсулфинамиди се важни во асиметричната синтеза.
Примож Трубар
Примож Трубар (1508 – ) ― словенечки протестантски реформатор на лутеранската традиција, најмногу познат како авторот на првата печатена книга на словенечки јазик, основачот на првата протестантска црква на Војводството Крањска, и за зацврстување на словенечкиот јазик. Труба ја водел Реформацијата во Словенија, што дошло до вршење на Контрареформацијата од страна на Хабсбурговците, при што мала протестантска заедница преживеала. Трубар е клучна фигура во словенечката историја и во многу аспекти е голема историска личност.
Живот и дело
Трубар е роден во селото Рашица (денес во Општина Велике Лашче) во Војводството Крањска, тогаш под Хабсбурговците. Во периодот 1521-1522 година, тој бил ученик во Риека, во 1522–1524 година го продолжил своето образование во Салцбург. Оттаму заминал во Трст под туторство на римокатоличкиот епископ Пјетро Бономо, каде што стапил во допир со ренесансно хуманистичките писатели, особено Еразмо Ротердамски. Во 1527 година, епископот Пјетро Бономо му доделил на Трубар свештеничка положба во Лока кај Зиданем Мосту. Во 1528 година се запишал на Универзитетот во Виена, но не ги завршил студиите. Во 1530 година се вратил во словенечките земји и станал проповедник во Љубљана, каде што живеел до 1565 година. Додека живеел во Љубљана, тој живеел во куќа, на денешниoт Рибји плоштад (словенечки: Ribji trg), во најстариот дел на градот. Живеењето во Љубљана имало големо влијание врз неговото дело, тој ја сметал Љубљана за главен град на сите Словенци поради нејзината средишна положба во срцето на словенечките земји и поради тоа што нејзините жители зборувале словенечки како свој прв јазик, за разлика од неколку други градови на територијата на денешна Словенија. Се проценува дека во периодот на Трубар околу 70% од 4000 жители на Љубљана присуствувале на литургија на словенечки јазик. Љубљанскиот говор бил јазикот што Трубар го зел како основа на она што подоцна станал стандардниот словенечки јазик, со мали додавки на неговиот мајчин говор, односно долењски дијалект. Трубар го сметал љубљанскиот говор најпогоден, бидејќи звучел многу поблагородно од неговиот, едноставен дијалект на неговиот родно село Рашица]]. Неговата одлука да пишува во љубљански подоцна била усвоена и од други протестантски писатели, кои исто така живееле во Љубљана во времето на Трубар. Постепено се приближил кон протестантвото и бил протеран од Љубљана во 1547 година.
Во 1550 година, додека бил протестантски проповедник во Ротенбург, тој ги напишал првите две книги на словенечки, Catechismus in der windischenn Sprach (во превод „Катехизам на виндски јазик“) и Abecedarium („Абецедар“), кои потоа беа отпечатени истата година во Швебиш Хал од Петер Френц. „Catechismus“ го содржел и првиот печатен музички ракопис на словенечки.
Вкупно, Трубар напишал 22 книги на словенечки и две книги на германски. Тој бил првиот што превел делови од Библијата на словенечки јазик. По опомена од Пјер Паоло Верџерио, тој го превел Евангелието според Матеј во 1555 година и до 1577 година во три дела го објавувал преводот на целиот Нов Завет. Во периодот помеѓу 1561 и 1565 година Трубар бил управител и надзорник на Јужнословенскиот библиски институт. Есхатолошки настроен, тој исто така се трудел да ги прозелитизира муслиманите во Османлиската Империја со своите книги.
Во Германија дошол и протераниот протестант баронот Иван Унгнанд, на кого еден германски војвода ќе му го даде својот дворец на располагање, каде за кусо време е оспособена печатница во која се пишувале и се преведувале протестантски книги. Трубар настојувал околу печатницата да собере воодушевени и способни протестанти. Биле излиени глаголски букви, па протестантските книги се печатени на глаголица. Подоцна подготвиле и букви за печатење на кирилица и латиница. Протестантите се надевале дека ова нивно движење ќе се прошири до Рим и Цариград, па затоа книгите ги печателе на трите азбуки. Во печатницата се отпечатени 12 книги со глаголица, 7 со кирилица, и 6 со латиница. Книгите биле преводи од германски јазик. Сите дела биле пишувани во духот на сфаќањата на Мартин Лутер и Еразмо Ротердамски. Книгите се делеле низ Словенија и Хрватска со големи тешкотии.
Трубар починал во Дендинген, Средновековната Германска Империја, каде што е исто така погребан.
Наследство
Во 1986 година, словенечката телевизија изработила ТВ серија, во режија на Андреј Стројан и сценарио напишано од Драго Јанчар, во која Трубар го глуми словенечкиот глумец Полде Бибич.
Библиографија
Книги напишани или објавени од Трубар се:
Надворешни врски
Дигитализирано издание на 'Artikuli ili deli prave stare krstjanske vere' (Статии или делови од вистинската старохристијанска вера) од 1562 година, на E-rara.ch
Горна Река (округ во Гамбија)
Области
Долна Река е поделена на 4 области:
Видете уште и
13.39444°N, -14.17528°W
Бубрег
Бубрегот (латински ren) — парен орган кај ‘рбетниците кој врши излачување на непотребните материи од крвта, со што одржува постојана рамнотежа во организмот. Најопшто, секој бубрег се состои од маса на целомски каналчиња кои се отвораат во големо каналче.
Градба и споредбена анатомија
Бубрезите се кратки органи сместени постериорно кај сите ‘рбетници, но кај рибите и дождовниците тие се протегаат долж поголем дел од телесната празнина. Според ова, постојат три основни типови на бубрези кај ‘рбетниците:
Бубрезите кај понижите ‘рбетници како круглоустите и водоземците, како и ембрионалните бубрези од повишите групи, се развиваат сегментарно, и тоа по еден пар за еден телесен сомит или сегмент (пронефрос, мезонефрос). Некои од тубулите поседуваат нефростоми (инки) кои се отвораат во целомот, по што наликуваат на нефридиите од дождовните црви. Кај влекачите, птиците и цицачите возрасните бубрези (метанефрос) се несегментирани и ги филтрираат екскретите само од крвта.
Општо, од секој бубрег од било кој тип, едно заедничко собирачко каналче (ureter или мочковод) ги носи екскретите постериорно, и тоа кај водоземците, влекачите и птиците кон клоаката (со која е поврзан мочниот меур кај некои водоземци и влекачи). Во нормални услови урината е секогаш течна, освен кај влекачите и птиците, каде полуцврстите екскрети (мочна киселина) се во вид на бела паста (гвано) и се исфрлаат заедно со фецесот. Кај повеќето цицачи, мочководите се поврзуваат директно со мочниот меур, додека медијалното каналче кое излегува од меурот (urethra или мочен канал) се отвора во надворешноста, минувајќи низ пенисот кај мажјаците или низ вулвата кај женките. Оттука, меѓузависните екскреторен и репродуктивен систем кај ‘рбетниците се нарекуваат со едно име - урогенитален систем. Здравиот бубрег постојано дава урина соодветна во својот волумен и состав со потребите на телото.
Човек
Физиолошката анатомија на бубрегот покажува дека секој човечки бубрег, на пример, се состои од внатрешна срцевина (medulla) и надворешна кора (cortex), при што последната содржи околу милиони ситни екскреторни единици наречени нефрони. Нефронот се состои од:
Бубрежните телца се околу 0,2 mm во пречник и долги 50–60 mm. Двата милиони нефрони кај човекот, од еден крај до друг, би се протегале околу 50 милји. Сите цевчиња се отвораат во централната празнина (бубрежно легенче или pelvis) што се поврзува со мочниот канал.
Церипашина
Церипашина — планински врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.525 метри. Со името Церипашина Планина на топографските карти (и повеќе во минатото) се именува крајниот дел на планинската огранка на Шар Планина која се одвојува од главниот срт на протегање и на која се наоѓаат највисоките шарски врвови Титов Врв, Бакардан и Мал Турчин, а чиј краен дел е токму Церипашина Планина која ги опфаќа Син Врв и самиот врв Церипашина.
Бубрег
Човек
Кај човекот, бубрезите се сместени во ретроперитонеалниот (пред стомачната обвивка) простор од последниот граден до вториот слабински прешлен. Наликуваат на зрно грав со тежина од 150 gr. На секој бубрег се разликуваат две страни - предна и задна, два краја - горен и долен и два раба - медијален и латерален. На медијалниот раб се наоѓа влез кој води до бубрежна празнина или синус. Бубрегот е составен од два дела: бубрежна срцевина и бубрежна кора. Бубрежната срцевина се состои од бубрежни пирамиди, чии врвови се насочени кон празнината.
Церипашина
Непосредно до врвот води жичарница крај која води истоимената ски-патека на која што се одржува познатиот Шарпланински куп во скијање. Во непосредна близина на Церипашина Планина се највисоките шарски врвови: Титов Врв, Мал Турчин и Бакардан. На источните падини на Церипашина е сместен скијачкиот и туристички центар Попова Шапка.
Бубрег
Функција
Двете главни функции на бубрезите кај сите ‘рбетници се одржување на хомеостазата и екскреција на крајните производи на метаболизмот.
Овие различни регулаторни функции вклучуваат контрола на водата во телото, осмотска контрола на вонклеточната течност, киселинско-базна рамнотежа, концентрацијата на поедини електролити во телото, артерискиот крвен притисок и веројатно еритропоезата.
Екскрецијата на крајните производи како што е уреата, иако е есенцијална улога на бубрегот, е од мало биолошко значење во споредба со неговиот придонес за хомеостазата. Меѓутоа, според општоприфатената теорија на Куши за функцијата на бубрезите, од артериолите во гломерулот преку Бовмановата капсула по пат на ултрафилтрација преминува течност во која нема белковини. Овој процес се одвива благодарение на крвниот притисок; течноста во капсулата има ист процентен состав како и крвната плазма, со исклучок на колоидите за кои мембраните се непропусливи.
Вториот чекор е диференцијална реапсорпција во клетките на тубулите; овој процес се одвива најмногу во проксималната извиена тубула, но исто така и во Хенлеовиот јазол и дисталната извиена тубула. Реапсорпцијата вклучува работа со користење на кислород и трошење на енергија. Материите како глукозата што се присутни во крвта и гломеруларниот филтрат (но не и во нормалната урина) го илустрираат овој процес на реапсорпција. Ваквите супстанци се реапсорбираат целосно и во насока спротивна на онаа очекувана при проста дифузија.
Производство на урина
Бубрегот содржи многубројни функционални единици наречени нефрони кои произведуваат урина преку неколку последователни чекори: гломеруларна филтрација на крвта, тубуларна реапсорпција на гломеруларниот филтрат и тубуларна секреција на штетните супстанци.
Гломеруларна филтрација
Крвта тече од аферентните артериоли во гломерулот, кој претставува клопче од шупливи капилари затворени во Бовмановата капсула. Тука се филтрираат 15 до 25% од водата и растворените материи присутни во плазмата. Тие се филтрираат преку еднослојните капиларни ѕидови и преку базалната мембрана, од каде минуваат во луменот на Бовмановата капсула. Овој филтрат потоа се насочува во бубрежните цевчиња, каде подлежи на тубуларна реапсорпција.
Степенот на гломеруларна филтрација зависи од три фактори: разликата во хидростатскиот притисок меѓу капиларите и Бовмановата капсула (како резултат на крвниот притисок), колоидниот осмотски притисок (кој и се спротивставува на филтрацијата) и од хидрауличната пропусливост на трислојното ткиво кое ги одделува капиларите и луменот на Бовмановата капсула. Сè на сè, крвниот притисок во телото е многу важен за степенот на одвивање на гломеруларната филтрација, бидејќи количината на крв што минува низ гломерулот одредува колкава количина на течност ќе се филтрира и со колкава брзина таа може да се филтрира. Според ова, меѓу опасностите од многу нискиот крвен притисок припаѓа и нарушувањето на функцијата на бубрезите. Ова е главната причина за користењето на надувани ,,шокови костими‘‘ во долниот дел на телото во случаи на екстремно голема загуба на крв од траума. Со редукција на крвотокот во нозете, крвниот притисок во трупот се одржува висок, со цел да се одржи бубрежната функција.
Тубуларна реапсорпција
Со движењето на гломеруларниот филтрат низ нефронот значително се менува неговиот состав. Околу 99% од водата во првобитниот филтрат се реапсорбира, а помалку од 1% од првобитниот NaCl се појавува во финалната урина. Ова се случува на следниот начин. Прво, филтратот се движи во проксималната тубула, каде околу 70% од натриумовите јони се реапсорбираат по пат на активен транспорт. По нив, водата и хлоридните јони одат пасивно. Тука се реапсорбираат глукозата и аминокиселините. Приближно 75% од гломеруларниот филтрат се реапсорбира во проксималната тубула. Ова е потпомогнато од страна на ,,четкестите рабови‘‘ на клетките со микровили чија функција е зголемување на површината за реапсорпција.
По минувањето низ проксималната тубула, филтратот оди во симнувачкиот дел на Хенлеовиот јазол. Клетките во оваа област немаат четкести рабови и не постои активен транспорт на солите. Клетките имаат ниска пропусливост на уреа и соли, но се многу пропусливи за вода. Со спуштањето на филтратот низ Хенлеовиот јазол, водата дифундира надвор поради високата концентрација на соли во околното ткиво. Ова е дел од уриноконцентрирачкиот систем на нефронот. Хенлеовиот јазол дејствува како спротивен засилувач. Поради ова, цицачите кои живеат во морски или пустински услови имаат подолги Хенлеови јазли и можат да зачуваат повеќе вода со производство на поконцентрирана урина.
Филтратот оди долж Хенлеовиот јазол до тенкиот сегмент на качувачкиот дел, кој е силно пропуслив за Na+ и Cl-, а непропуслив за вода и уреа. Со придвижувањето на филтратот низ тенкиот сегмент, Na+ и Cl- дифундираат нанадвор бидејќи постои повисока концентрација во филтратот отколку во околните ткива. Потоа филтратот се движи кон медуларно густиот качувачки дел во кој се одвива активен транспорт на Na+ и Cl- нанадвор (од луменот во интерстицискиот простор). Ова ја прави течноста што достигнува до дисталната тубула да биде хипоосмотска во однос на интерстициската течност и доведува до пасивен транспорт на водата надвор од тубулата.